b'\n_START_ARTICLE_\nAlojz Jo\xc5\xbeef Bunc\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini u\xc4\x8ditelja Franca Bunca. Leta 1877 je pri\xc5\xa1el za u\xc4\x8ditelja v Dolino pri Trstu in tu slu\xc5\xbeboval do upokojitve 1909, ko se je preselil v Prosek. Sodeloval je pri pripravah na znameniti Dolinski tabor 3. oktobra 1878, ki je razgibal slovensko narodnostno gibanje na Tr\xc5\xbea\xc5\xa1kem, ter bil istega leta eden od soustanoviteljev Bralnega in pevskega dru\xc5\xa1tva Valentin Vodnik. U\xc4\x8dil in vodil je dru\xc5\xa1tveni pevski zbor, ki je nastopal doma in v krajih tr\xc5\xbea\xc5\xa1ke okolice. Bil je tudi organist in zborovodja cerkvenega mo\xc5\xa1kega noneta. Na njegovo pobudo je bilo 1886 v Dolini ustanovljeno u\xc4\x8diteljsko dru\xc5\xa1tvo za koprski okraj.'